Kyselina 5,10-metyléntetrahydrolistová

Kyselina 5,10-metyléntetrahydrolistová je kofaktor niekoľkých biochemických procesov. Je to derivát kyseliny listovej. V prírode sa vyskytuje v podobe diastereoméru (6R)-5,10-metylén-THF. Jej konjugovanou zásadou je 5,10-metyléntetrahydrofolát (N5,N10-metyléntetrahydrofolát, 5,10-CH2-THF, MTHF).

MTHF vystupuje ako intermediát v metabolizme jednouhlíkových skupín a premieňa sa na 5-metyltetrahydrofolát, 5-formyltetrahydrofolát a metenyltetrahydrofolát. Je to substrát pre enzým metyléntetrahydrofolátreduktázu (MTHFR). Vzniká hlavne v reakcii tetrahydrofolátu so serínom, ktorú katalyzuje serínhydroxymetyltransferáza.

 Vybrané funkcie 
 Detoxifikácia formaldehydu 
MTHF je intermediát pri detoxifikácii formaldehydu.

 Biosyntéza pyrimidínov 

MTHF je jednouhlíkový donor pre tymidylátsyntázu, ktorá katalyzuje metyláciu deoxyuridínmonofosfátu (dUMP) na tymidínmonofosfát (TMP). Tento kenzým je nutný pre biosyntézu tymidínu. MTHF je kofaktorom v reakcii tymidylátsyntázy i tymidylátsyntázy (FAD).

 Biomodulácia 
(6R)-MTHF je biomodulátor, u ktorého bolo ukázané, že podporuje žiadaný cytotoxický protinádorový efekt fluorouracilu (5-FU) a je schopný obísť metabolické dráhy vyžadované ostatnými folátmi (napr. leukovorínom), ktoré sú nutné na ich aktiváciu. Aktívny metabolit aktuálne prechádza klinickými skúškami v kombinácii s 5-FU pre pacientov s kolorektálnym karcinómom. 
žiadny|náhľad|700x700bod|Metabolizmus MTHFR: cyklus folátu, cyklus metionínu, transsulfurácia a hyperhomocysteínémia.
5-MTHF: 5-metyltetrahydrofolát; 5,10-MTHF: 5,10-metyléntetrahydrofolát; BAX: Bcl-2-asociovaný X proteín; BHMT: betaín-homocysteín S-metyltransferáza; CBS: cystationín beta syntáza; CGL: cystationín gama lyáza; DHF; dihydrofolát (vitamín B9); DMG: dimetylglycín; dTMP: tymidínmonofosfát; FTHF: 10-formyltetrahydrofolát; MS: metionínsyntáza; MTHFR: metyléntetrahydrofolátreduktáza; SAH: S-adenozyl-L-homocysteín; SAM: S-adenozyl-L-metionín; THF: tetrahydrofolát.

 Referencie 

 Pozri aj 
 5,10-Metenyltetrahydrofolát

 Zdroj 

Kategória:Kofaktory
Kategória:Foláty